《题碧湖池边六柱亭》
明代·张天赋

异卉奇花映碧湖，湖干亭对白云居。周遭翠色群峰合，隔断红尘半点无。

风静安閒玄鹤梦，月明清浸夜光珠。桃花浪煖天雷雨，争看池中变化鱼。

作者简介：张天赋（一四八八—一五五五），字汝德，号叶冈，别号爱梅道人。兴宁人。少负才名，从湛甘泉游，闻性命之学。明世宗嘉靖十一年（一五三二）贡生，为县令祝枝山所赏识。尝讲学于崇正书院，凡三修县志，并与修《广东通志》及《武宗实录》。由拔贡任浏阳丞，署县事。以病乞归。年六十七。有《叶冈诗集》四卷。清咸丰《兴宁县志》卷九有传。张天赋诗，以明嘉靖刊本《叶冈诗集》为底本。